ขี่ทางเท้าอ้างรถติดกลับรถไกล กทม.ยอมรับเฝ้าจับ 24 ชม.ไม่ไหว
เตรียมขึ้นค่าปรับเป็น 1 พัน,เมื่อวันที่ 28 พ.ย. นายสกลธี ภัททิยกุล รองผู้ว่าฯ กทม. กล่าวถึงอุบัติเหตุนักเรียนหญิงถูกผู้ขับขี่รถจักรยานยนต์ชนบนฟุตปาท บริเวณปากซอยลาดพร้าว 69 เขตวังทองหลาง ว่า เบื้องต้นจะจัดเจ้าหน้าที่เทศกิจดูแลพื้นที่เสี่ยงเพิ่มมากขึ้น เช่น หน้าโรงเรียน ชุมชน โดยในวันที่ 29 พ.ย.นี้ จะประชุมเจ้าหน้าที่เทศกิจ ทั้ง 50 เขต เพื่อมอบนโยบายการทำงานทุกเขตเข้มงวดกวดขันในจุดจับปรับที่กำหนดไว้ ตามโครงการ จับจริง ปรับจริง ซึ่งปัจจุบันยังคงมีผู้ฝ่าฝืนให้เห็นอย่างต่อเนื่อง จนเกิดอุบัติเหตุดังกล่าว ต้องยอมรับว่าเจ้าหน้าที่ไม่สามารถไปเฝ้าทุกจุดบนถนนได้ตลอด 24 ชั่วโมง เนื่องจากเจ้าหน้าที่มีจำนวนจำกัด จึงจะมีการพิจารณาเพิ่มอัตราค่าปรับจากเดิม 500 บาท เป็น 1,000 บาท คาดว่าจะเริ่มอัตราค่าปรับใหม่ ตั้งแต่เดือน ธ.ค.เป็นต้นไป,นายสกลธีกล่าวอีกว่า กทม.เริ่มโครงการ จับปรับผู้ขับหรือจอดรถบนทางเท้าอย่างเข้มงวดมาตั้งแต่เดือน พ.ค.61 แต่ยังพบว่ามีผู้ฝ่าฝืนอยู่ ขณะนี้ได้เพิ่มจุดจับปรับจากเดิมกำหนด 115 จุด เป็น 233 จุด และเน้นย้ำให้เจ้าหน้าที่เทศกิจสามารถจับปรับได้เลยหาก พบความผิดซึ่งหน้า ทั้งนี้ รถจักรยานยนต์ที่มีการฝ่าฝืนขับขี่บนทางเท้า ส่วนใหญ่เป็นพื้นที่ชั้นในที่มีสภาพการจราจรติดขัด ซึ่งเขตวังทองหลาง พื้นที่ที่เกิดอุบัติเหตุรถจักรยานยนต์ชนนักเรียนนั้น ถือเป็นเขตที่มีการฝ่าฝืนมากที่สุด รองลงมาคือเขตสวนหลวง ลาดกระบัง และวัฒนา ตามลำดับ สาเหตุส่วนใหญ่ที่ขับขี่บนทางเท้าเนื่องจากสภาพรถติด จุดกลับรถค่อนข้างไกล จึงใช้วิธีขับขี่ย้อนศรบนทางเท้า สำหรับจำนวนการจับปรับผู้กระทำผิดตั้งแต่เดือน พ.ค. ที่ผ่านมาจนถึงปัจจุบัน มีประชาชนแจ้งร้องเรียนกว่า 10,000 ราย มีการปรับและ ส่งเงินรางวัลให้กับประชาชนแล้วกว่า 2,000 ราย และค่าปรับที่ กทม.จัดเก็บได้ขณะนี้ จำนวนกว่า 4,000,000 บาท.
เมื่อวันที่ 28 พ.ย. นายสกลธี ภัททิยกุล รองผู้ว่าฯ กทม. กล่าวถึงอุบัติเหตุนักเรียนหญิงถูกผู้ขับขี่รถจักรยานยนต์ชนบนฟุตปาท บริเวณปากซอยลาดพร้าว 69 เขตวังทองหลาง
รถจักรยานยนต์,ฟุตปาท,ขับขี่บนทางเท้า,สกลธี ภัททิยกุล,ค่าปรับ